Φώφη Γεννηματά

Η Φωτεινή (Φώφη) Γεννηματά (Αμπελόκηποι Αθηνών, 17 Νοεμβρίου 1964 - Αθήνα, 25 Οκτωβρίου 2021) ήταν Ελληνίδα πολιτικός. Διετέλεσε πρόεδρος του Κινήματος Αλλαγής (2018-2021) και πρόεδρος του ΠΑΣΟΚ (2015-2021).

Επιπλέον, είχε διατελέσει υπερνομάρχης Αθηνών-Πειραιώς (2003–2007), υφυπουργός Υγείας και Κοινωνικής Αλληλεγγύης (2009–2010) στην κυβέρνηση Γιώργου Παπανδρέου, αναπληρώτρια υπουργός Εσωτερικών (2011–2012) στην κυβέρνηση Λουκά Παπαδήμου, καθώς και αναπληρώτρια υπουργός Εθνικής Άμυνας (2013–2015) στην κυβέρνηση Αντώνη Σαμαρά.

Βιογραφικό
Γεννήθηκε στους Αμπελόκηπους της Αθήνας το 1964 και ήταν κόρη του Γιώργου  Γεννηματά, ιδρυτικού μέλους και υπουργού του ΠΑΣΟΚ και της Αικατερίνης Βέργου. 

Φοίτησε στα Εκπαιδευτήρια Κωστέα Γείτονα και στη συνέχεια σπούδασε Πολιτικές Επιστήμες στο Πανεπιστήμιο Αθηνών απ' όπου αποφοίτησε το 1987, ενώ το 1986Φώφη Γεννηματά. "...Εργάζεται στην Εθνική Τράπεζα από το 1986...", enet.gr, Τρίτη 6 Οκτωβρίου 2009. Ανακτήθηκε στις 27-05-2017., προτού αποφοιτήσει από το Πανεπιστήμιο, διορίστηκε υπάλληλος στην Εθνική Τράπεζα. Σε ηλικία 51 ετών ήταν ήδη πρόωρα συνταξιούχος τραπεζικός υπάλληλος, κάτι για το οποίο έχει δεχτεί κριτική. Η σύνταξη αυτή ήταν σε αναστολή γιατί είχε την ιδιότητα της βουλευτή.Άναψε τα αίματα η ανάρτηση του Πάνου Καμμένου για τη Φώφη Γεννηματά . efsyn.gr 

Είχε παντρευτεί δύο φορές και είχε τρία παιδιά. Πρώτος σύζυγος της Φώφης Γεννηματά ήταν ο Αλέξανδρος Ντέκας«Ενδοπασοκικός πόλεμος» συμφερόντων για το Κτηματολόγιο, kathimerini.gr η εταιρεία του οποίου το 1994 ανέλαβε από την Κτηματολόγιο Α.Ε.Ποινική δίωξη εις βάρος του ΔΣ της Κτηματολόγιο ΑΕ άσκησε ο εισαγγελέας, in.gr να υλοποιήσει το για πρώτη φορά συντασσόμενο ελληνικό κτηματολόγιο.Είναι το πελατειακό σύστημα, φίλε μου, avgi.gr Παντρεύτηκαν όταν η Γεννηματά ήταν 22 ετώνΦώφη Γεννηματά: Ο γάμος στα 22, ο καρκίνος και τα τρία παιδιά της, thetoc.gr και απέκτησαν μαζί μία κόρη. Ο δεύτερος σύζυγός της ήταν ο Ανδρέας Τσούνης τον οποίο παντρεύτηκε το 2003.Ο ρομαντικός γάμος της πολιτικού, Φώφης Γεννηματά, fthis.gr Ο Α. Τσούνης είναι οδοντίατρος και εργαζόταν στο νοσοκομείο του Ελληνικού Ερυθρού Σταυρού Ερρίκος ΝτυνάνΚαι ο σύζυγος της Γεννηματά ανάμεσα στους αργόμισθους του "Ντυνάν", koutipandoras.gr από το οποίο παραιτήθηκε το 2014 τη χρονιά που αυτό πέρασε στα χέρια της Τράπεζας Πειραιώς.ΣΚΑΝΔΑΛΟ με τον σύζυγο της Φώφης, dimokratianews.gr Μαζί απέκτησαν μια κόρη και έναν γιό. 

Στις 11 Οκτωβρίου 2021 εισήχθη στο νοσοκομείο "Ευαγγελισμός", όπου μετά από μεγάλη επιδείνωση τη υγείας της άφησε την τελευταία της πνοή το μεσημέρι της Δευτέρας 25 Οκτωβρίου.

Πολιτική σταδιοδρομία
Την περίοδο 1982–1987 συμμετείχε στη φοιτητική παράταξη ΠΑΣΠ του ΠΑΣΟΚ.

 Βουλή των Ελλήνων 
Το 2000, εξελέγη βουλευτής Α΄ Αθηνών με το ΠΑΣΟΚ και μετέπειτα γραμματέας του Προεδρείου της Βουλής. Παρέμεινε στο αξίωμα έως τις 31 Δεκεμβρίου 2002, όπου και ανέλαβε Υπερνομάρχης.

Στις εκλογές του Μαΐου του 2012, εξελέγη Βουλευτής Επικρατείας με το ΠΑΣΟΚ. Παρέμεινε έως τις 19 Μαΐου 2012. Στις εκλογές του Ιανουαρίου του 2015 εξελέγη βουλευτής Β΄ Αθηνών και επανεξελέγη στις εκλογές του Σεπτεμβρίου του 2015. Στις εκλογές του 2019 επανεξελέγη Βουλευτής στην περιφέρεια Β3' Νότιου Τομέα Αθηνών με το Κίνημα Αλλαγής.

 Υπερνομάρχης Αθηνών-Πειραιώς 
Το 2002 εξελέγη Υπερνομάρχης Αθηνών - Πειραιώς, θέση στην οποία επανεξελέγη το 2006. Την περίοδο 2003-07 διετέλεσε πρόεδρος της Ένωσης Νομαρχιακών Αυτοδιοικήσεων Ελλάδος. Το 2007 παραιτήθηκε από την θέση της προέδρου της Υπερνομαρχίας, για να θέσει υποψηφιότητα ως βουλευτής του ΠΑΣΟΚ στις επερχόμενες βουλευτικές εκλογές. Ωστόσο, με απόφαση του Αρείου Πάγου που εξέτασε τη νομιμότητα της υποψηφιότητάς της, η Γεννηματά αποκλείστηκε από την εκλογική διαδικασία λόγω κωλύματος, καθώς δεν μπορούσε να συμμετάσχει στις εκλογές κατά την προβλεπόμενη διάρκεια της θητείας της.

 Κυβερνητικές θέσεις 
Μετά τις εκλογές του 2009, επιλέχθηκε από τον τότε νεοεκλεγέντα πρωθυπουργό, Γιώργο Παπανδρέου, για τη θέση της Υφυπουργού Υγείας και Κοινωνικής Αλληλεγγύης. Ανέλαβε καθήκοντα στις 7 Οκτωβρίου 2009. Παρέμεινε έως τις 7 Σεπτεμβρίου 2010. 

Στις 7 Σεπτεμβρίου 2010, ανέλαβε Αναπληρώτρια Υπουργός Παιδείας, Δια Βίου Μάθησης και Θρησκευμάτων. Παρέμεινε έως τις 11 Νοεμβρίου 2011. 

Στις 11 Νοεμβρίου 2011, ανέλαβε Αναπληρώτρια Υπουργός Εσωτερικών. Στις 27 Μαρτίου 2012, παραιτήθηκε από το αξίωμα της Υπουργού, στην κυβέρνηση του Λουκά Παπαδήμου, για να αναλάβει Εκπρόσωπος Τύπου του ΠΑΣΟΚ.

Με τον ανασχηματισμό της 25ης Ιουνίου 2013 της κυβέρνησης του Αντώνη Σαμαρά, επιλέχθηκε για το αξίωμα της Αναπληρώτριας Υπουργού Εθνικής Άμυνας, θέση την οποία διατήρησε μέχρι τις επόμενες εκλογές του Ιανουαρίου του 2015.

 Ηγεσία του ΠΑΣΟΚ 
Στις εσωκομματικές εκλογές του ΠΑΣΟΚ το 2015, εξελέγη πρόεδρος του κόμματος, με ποσοστό 51,7%, διαδεχόμενη τον Ευάγγελο Βενιζέλο.Η Φώφη Γεννηματά νέα πρόεδρος του ΠΑΣΟΚ

Στις 30 Αυγούστου 2015, ενόψει των βουλευτικών εκλογών του Σεπτεμβρίου, συμμετείχε στη δημιουργία της Δημοκρατικής Συμπαράταξης που σχηματίστηκε από το Πανελλήνιο Σοσιαλιστικό Κίνημα, την Δημοκρατική Αριστερά και πλαισιώθηκε από διάφορες Κινήσεις Πολιτών στα πλαίσια της ανασυγκρότησης του χώρου της σοσιαλδημοκρατίας και του δημοκρατικού σοσιαλισμού. 

Τον Ιούλιο του 2017 η πρόεδρος του ΠΑ.ΣΟ.Κ. Φώφη Γεννηματά, από το βήμα του συνεδρίου της Δημοκρατικής Συμπαράταξης, ανακοίνωσε τη δημιουργία ενός νέου ενιαίου κεντροαριστερού φορέα στην Ελλάδα πριν από το τέλος του έτους.

Στις 12 Νοεμβρίου 2017, πραγματοποιήθηκε ο πρώτος γύρος των εκλογών για την ανάδειξη του επικεφαλής του νέου κόμματος, μεταξύ εννέα υποψηφίων. Επειδή κανένας από τους υποψηφίους δεν κέρδισε την απαιτούμενη πλειοψηφία, διεξήχθη και δεύτερος γύρος μεταξύ της Φώφης Γεννηματά και του Νίκου Ανδρουλάκη.Εκλογές Κεντροαριστεράς: Θρίαμβος Γεννηματά, δεύτερος ο Ανδρουλάκης Νικητής αναδείχθηκε η Φώφη Γεννηματά, με 56,75% των ψήφων.Εκλογές Κεντροαριστεράς: Θριαμβευτική νίκη Γεννηματά Στις 28 Νοεμβρίου 2017, ανακοινώθηκε το όνομα του Κινήματος Αλλαγής.

 Θάνατος 
μικρογραφία|292x292εσ|Ο τάφος της Φώφης Γεννηματά και του πατέρα της Γιώργου.
Το 2008, διαγνώστηκε με καρκίνο του μαστού. 

Στις 12 Οκτωβρίου 2021, εισήχθη στο νοσοκομείο Ευαγγελισμός καθώς παρουσίασε υποτροπή η βασική της νόσος. Λόγω αυτού, αποσύρθηκε από τη διεκδίκηση της ηγεσίας του Κινήματος Αλλαγής.Αποσύρεται η Φώφη Γεννηματά από την διαδικασία εκλογής του ΚΙΝΑΛΦώφη Γεννηματά: Αποσύρεται από την κούρσα εκλογής Προέδρου στο ΚΙΝΑΛ - Εισήχθη στο νοσοκομείο Η κατάσταση της υγείας επιδεινωνόταν μέρα με την ημέρα, με συνέπεια να πέσει σε ηπατικό κώμα στις 24 Οκτωβρίου και τελικά κατέληξε στις 12:04 το μεσημέρι της επομένης. Η είδηση του θανάτου της σχολιάστηκε από πολιτικούς όλων των κομμάτων, ενώ η Βουλή ανέστειλε για μια εβδομάδα, ως ένδειξη πένθους, τις εργασίες της.

Η κηδεία της έγινε δημοσία δαπάνη με τιμές εν ενεργεία υπουργού,ΚΥΑ 78077 "Κηδεία της Φωτεινής Γεννηματά με δημόσια δαπάνη" (ΦΕΚ Β΄ 4939) την Τετάρτη 27 Οκτωβρίου, μετά το σύντομο λαϊκό προσκύνημα που προηγήθηκε. Ενταφιάστηκε στο Α' Νεκροταφείο Αθηνών, στον τάφο της οικογένειας Γεννηματά.

 Πρόγραμμα «Φώφη Γεννηματά» 
Τον Αύγουστο του 2022 η ελληνική Πολιτεία ξεκίνησε το πρόγραμμα «Φώφη Γεννηματά» για τον προσυμπτωματικό έλεγχο του καρκίνου του μαστού. Το πρόγραμμα απευθύνεται σε όλες τις γυναίκες ηλικίας 50-69 ετών που βρίσκονται στην Ελλάδα και διαθέτουν ΑΜΚΑ. Τον Οκτώβριο του 2022 ανακοινώθηκε ότι στο πλαίσιο του προγράμματος είχαν διενεργηθεί 40.000 μαστογραφίες και ότι σε 2.411 γυναίκες εντοπίστηκαν ευρήματα εγκαίρως.

Παραπομπές

Εξωτερικοί σύνδεσμοι
 Το βιογραφικό της Φώφης Γεννηματά στο pasok.gr 
Η προσωπική ιστοσελίδα της Φώφης Γεννηματά

Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Νομάρχες Αθηνών-Πειραιώς
Κατηγορία:Έλληνες υφυπουργοί Υγείας και Κοινωνικής Αλληλεγγύης
Κατηγορία:Έλληνες αναπληρωτές υπουργοί Εσωτερικών
Κατηγορία:Έλληνες αναπληρωτές υπουργοί Παιδείας, Διά Βίου Μάθησης και Θρησκευμάτων
Κατηγορία:Έλληνες αναπληρωτές υπουργοί Εθνικής Άμυνας
Κατηγορία:Έλληνες βουλευτές επικρατείας
Κατηγορία:Βουλευτές Β΄ Αθηνών
Κατηγορία:Αρχηγοί του ΠΑΣΟΚ
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Β3΄ Νότιου Τομέα Αθηνών
Κατηγορία:Ενταφιασμοί στο Πρώτο Νεκροταφείο Αθηνών